Ahoj,
dve poznámky:
1) tag "import=freemapkapor" sa používal na označenie objektov, ktoré boli importované cez plugin Freemapkapor: https://wiki.freemap.sk/freemapkapor 
Keďže tento plugin je nefunčný už nejaký ten rok (kvôli zmene na strane katastra), nemá význam ho pridávať existujúcim budovám. Skôr by bolo vhodnejšie overiť pozíciu voči Ortofotomozaika SR / Zbgis a upraviť tag source na príslušnú hodnotu. Tag source=kapor2 znamená, že budova bola nakreslená podľa veľmi starých dát z katastra a teda je kandidát na kontrolu. Už sa vyskytli prípady, kedy aktuálne dáta v katastri sú iné, ako keď sa pred pár rokmi zakresľovali budovy z vtedajšieho katastra. 

2) kreslíš cesty/chodníky so zbytočne veľa bodmi. Možno sa to nezdá, ale cesty/chodníky sú naozaj celkom rovné, vačšinou stačí dať body len v miestach križovania s inými cestami, namiesto jedného bodu každých pár metrov. Taktiež zákruty stačí kresliť zopár bodmi, a netreba každého pol metra jeden bod, lebo presnosť Ortofotomozaiky SR je cca 1m. Čím je viac bodov na jednej ceste, tým dlhšie trvá jej spracovanie, a pritom úžitok z toho nie je žiadny. Ak by si používal Josm editor, tak stačí použiť plugin https://wiki.openstreetmap.org/wiki/JOSM/Plugins/SimplifyArea, ktorý zjednoduší danú cestu a pritom jej geometria ostane takmer rovnaká, ako keď je nakreslená s mnohonásobne väčším množstvom bodov.

S pozdravom
T.